K O R R A L D U S

Haapsalu,	                                 14. september 2011 nr 567

Projekteerimistingimuste kinnitamine
(Lihula mnt 13, Haapsalu)

Juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Lihula mnt 13, Haapsalu lasteaed „Vikerkaar“ rekonstrueerimisprojekti projekteerimistingimused nr 32-11 (lisatud).
2.	Korraldus teha teatavaks Haapsalu Lasteaiale Vikerkaar (vikerkaar@hot.ee), ehitus- ja planeerimisosakonnale (A.Joost).
3.	Korraldus jõustub teatavakstegemisest.

Andreas Rahuvarm
Aselinnapea linnapea ülesannetes				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr.32-11  “12”september 2011	
Tingimused kinnitatud:
Haapsalu Linnavalitsuse korraldusega 
Nr 567       , 14.september 2011	
Projekti nimetus	Lasteaed Vikerkaar rekonstrueerimisprojekt 	
Krundi asukoht	Lihula mnt 13, Haapsalu 	
Taotleja nimi	Haapsalu Linn	
Krundi andmed	katastritunnus 18301:014:0006,  kinnistu nr 1223732,
pindala 6178m2, maakasutuse sihtotstarve - 100% ühiskondlike ehitiste maa	
Projekti koostamisel arvestada alljärgnevat: 		
	
1.	Koostada lasteaia rekonstrueerimisprojekt arvestades tuleohutuse, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 17.09.2010. a määrus nr 67).
2.	Projekti koosseisus esitada  digitaalne geodeetiline asendiplaan M 1:500, mitte vanem kui 2 aastat.
3.	Projekti koosseisus esitada hoone vaated, plaanid, lõiked, vajadusel sõlmede joonised.
4.	Rekonstrueerimisprojekti koostamise aluseks võtta Lihula mnt 13 hoone kohta koostatud uuringuid (s.h. energiaaudit). 
5.	Fassaadide projekteerimine:
•	projekteerida välisseinte täiendav soojustamine vastavalt energiatõhususe miinimumnõuetele (MKM 20.12.2007 määrus nr 258). Välisseinte välispidise soojutamise puhul on tegemist ehitise laiendamisega, projektis anda soojustatava hoone uued nurga koordinaadid;
•	projekteerida fassaadi viimistluse lahendus (materjalid, värvitoonid); välisseinte viimistluseks on lubatud kasutada krohvi, värvitavaid polümeerkrohve, krohvilaadse kattega ja värvitud tsementkuid  viimistlusplaate; 
•	NB! Akende vahetuse ja välisseinte soojustamisega kaasneb hoone sisekliima halvenemine kui projekteeritavate töödega ei nähta ette täiendavaid ventileerimise võimalusi;
•	esifassaadile ei ole lubatud projekteerida antennide ja kaablite paigaldamist; 
•	lõunapoolsele katusele on lubatud paigaldada päikesepaneele.

6.	Ruumilahenduses võib teha muudatusi vastavalt lasteaia vajadustele.
7.	Projekteerida lasteaia sisekujundus.
8.	Projekteerimisel arvestada invanõuetega.
9.	Rekonstrueerida hoone ventilatsioonisüsteem.
10.	Rekonstrueerida hoone küttelahendus s.h. võib projekteerida maakütte.
11.	Projekteerida õueala heakorrastus: 
•	projekteerida õueala pinnakatted (asfalt, sillutiskivi, muru, liiv jne);
•	projekteerida lasteaia mänguväljakud;
•	projekteerida õueala haljastuse lahendus;
•	prügikonteinerite alus, variant variseinaga;
•	projekteerida uued piirdeaiad ja väravad;
•	amortiseerunud katusealused võib lammutada ja asemele projekteerida uued.

12.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
13.	Projekt kuulub kooskõlastamisele Terviseameti Lääne talituse  Haapsalu esindusega.
Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 	
Tingimused
koostasid:	
Ehitus- ja planeerimisosakonna juhataja   ………………….   Reimo Reimer

Linnaarhitekt                                              ………………….         Anu Joost
Käesolevad tingimused on kehtivad kahe aasta jooksul alates nende kinnitamisest